b'\n_START_ARTICLE_\nDervi\xc5\xa1\n_START_PARAGRAPH_\nDervi\xc5\xa1 (arabsko: \xef\xba\xb5\xef\xbb\xb4\xef\xbb\xad\xef\xba\xad\xef\xba\xa9, darw\xc4\xab\xc5\xa1; tur\xc5\xa1ko: dervi\xc5\x9f) je izraz, ki ozna\xc4\x8duje muslimanskega mistika, privr\xc5\xbeenci tasavufa, misti\xc4\x8dnega nauka o islamu, disciplina ki se bavi z najglobljim bistvom.\xc2\xa0\xc2\xbbNi Boga razen Alaha, ni ni\xc4\x8desar razen Alaha, samo Bog je stvaren.\xc2\xab\xc2\xa0 Dervi\xc5\xa1 je beseda perzijskega izvora in pomeni bera\xc4\x8da, vendar ne v dana\xc5\xa1njem smislu, temve\xc4\x8d kot \xc4\x8dloveka, ki priznava svojo revnost nasproti bo\xc5\xbejemu bogastvu._NEWLINE_U\xc4\x8deni naziv za dervi\xc5\xa1a je sufi (v arab\xc5\xa1\xc4\x8dini \xd8\xb5\xd9\x88\xd9\x81\xd9\x8a s\xc5\xabf\xc4\xab; v Sarajevu in Bosni pogosto izgovarjajo kot sufija). V zahodnih akademskih krogih se beseda sufi pogosto uporablja kot edini izraz._NEWLINE_Dervi\xc5\xa1 je oseba, ki si prizadeva za visoko spoznanje Boga in v zamaknjenem stanju posku\xc5\xa1a ostati na najvi\xc5\xa1ji ravni molitve. Dervi\xc5\xa1 si prizadeva odvrniti srce od vsega kar ni Bog._NEWLINE_O dervi\xc5\xa1ih se ne ve veliko. Nekateri mislijo, da so to islamski fanatiki in skrajne\xc5\xbei, in drugi, da so to potujo\xc4\x8di asketi. Svoja telesa vzdr\xc5\xbeujejo v tem svetu in se ne odrekajo vsem ljudskim \xc5\xbeeljam, vzdr\xc5\xbeijo se le tistih, ki so v nasprotju z Bo\xc5\xbejim zakonom, in tistim, ki jih nalaga zdrav razum. Skozi sufijsko prakso in tradicijo islama, posku\xc5\xa1ajo globlje prodreti v lastno du\xc5\xa1o in tako osvoboditi svoje srce. Sicer so to zdravniki, u\xc4\x8ditelji, trgovci, umetniki, poslovne\xc5\xbei in dru\xc5\xbeinski mo\xc5\xbeje, ampak tudi pravi duhovni romarji svojih \xc5\xbeivljenj._NEWLINE_Eden od najbolj znanih redov dervi\xc5\xa1ev je red Naqshibendi.'